
	Møte:
	Forskningsutvalget

	Møtedato:
	28.11.05, kl 1215 - 1530

	Møteleder/referent:
	Petri Keskitalo/Christin Skjervold

	Til stede:
	Johan Aulstad, Ingvild U. Jakobsen, Elise Karlsen

	Forfall:
	

	Arkivref.:
	200500367-22/CSK/MØTEBOK


Referat fra møte 28. november

Det var ingen merknader til innkalling og saksliste.

Sak FU 47-05 ble behandlet først. Så ble sak FU 51-05 behandlet sammen med notat om rekrutteringsplan. Sakene ble videre behandlet i denne rekkefølgen: FU 49-05, FU 50-05, FU 48-05 og FU 52-05. Sak FU 53-05 ble trukket.

FU 47-05
Referatsaker

1. Referat fra møte i forskningsutvalget 27. oktober 2005. 

2. Oversikt over forskningsmidler pr. 1.11.05 – ettersendes.

3. Forskningspublisering og resultater i FRIDS 2004 – orientering fra universitetsdirektøren.

4. Brev fra de tre juridiske fakultetene til UHR angående” Krafttak for juridisk forskning.”

5. Opprettelse av forskerskoler ved Universitetet i Tromsø – orientering om vedtak.

6. Utlysning av støtte til internasjonale symposier.

7. Informasjon fra universitetsdirektøren angående resultatbasert forskningsfinansiering.

8. Pressemelding fra UHR i forbindelse med Statsbudsjettet.

9. Pressemelding fra UHR i forbindelse med Regjeringsskiftet.

Det var ingen merknader til referatsakene.

FU 48-05
Opplæringsdelen 2006 – Fastsetting av seminar og dato

Enstemmig vedtak:

1. Forskningsutvalget godkjenner forslag til opplæringsdel for 2006, slik det går frem av vedlegg 1.

2. Forskningsutvalget godkjenner forslag til overgangsregler for de som er i gang med sin opplæringsdel.

Overgangsregler:

Alle som er i gang med opplæringsdelen må sende en uttømmende oversikt over hva de har deltatt på til FU. FU vil så vurdere hvilke deler av opplæringen som må følges for at opplæringsdelen skal bli godkjent som gjennomført. 

FU 49-05
Revidert forskrift for graden PhD ved Universitetet i Tromsø – Høringsuttalelse fra Det juridiske fakultet

Enstemmig vedtak:

På bakgrunn av saksforelegget, forslag til ny forskrift og forskningsutvalgets merknader på møtet, gis FUs leder fullmakt til å utarbeide en høringsuttalelse.

FU 50-05
Endring av PhD-programmet i rettsvitenskap

Enstemmig vedtak:

Forskningsutvalget anbefaler fakultetsstyret å godkjenne forslag til PhD-program i rettsvitenskap slik det går frem av vedlegg 2, med de endringer som kom frem på møtet.

FU 51-05
PhD- i rettsvitenskap og Nokuts kriterier

Forskningsutvalget gikk gjennom Nokuts standarder og kriterier for studietilbud på doktorgradsnivå. FUs konklusjon er at vi er godt dekket på de fleste områdene.

I tilknytning til denne saken, diskuterte FU også ”Rekrutteringsplan for vitenskapelige stillinger”. Som utgangspunkt for diskusjonen hadde administrasjonen utarbeidet et notat med utgangspunkt i handlingsplanen til forskningsstrategien og tiltak som allerede er satt i gang. 

Forskningsutvalgets innspill:

· Det må utarbeides en oversikt over rettsområdene og behovet for undervisningskompetanse må være et moment når vi rekrutterer.

· Det bør utarbeides en oversikt over hvilken undervisningskompetanse vi har, hvem som kommer til å disputere i løpet av de nærmeste årene, og hva vi mangler kompetanse på.

· Vi må se på behovet for stillinger innenfor satsingsområdene slik at vi får dynamiske forskergrupper.   

FU 52-05
Ny forskrift for graden dr. philos ved Universitetet i Tromsø – Høringsuttalelse fra Jur-fak.

Enstemmig vedtak:

Det juridiske fakultet har ingen merknader til forslaget til ny forskrift for graden dr. philos.

Eventuelt

Det ble ikke diskutert saker under eventuelt.

Tromsø, 30.11.2005

